CELEX: 22018D0799
Language: mt
Date: 2017-06-13 00:00:00
Title: Deċiżjoni tal-Kumitat Konġunt taż-ŻEE Nru 104/2017 tat-13 ta' Ġunju 2017 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2018/799]

7.6.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 142/1
               
            DEĊIŻJONI TAL-KUMITAT KONĠUNT TAŻ-ŻEE
      Nru 104/2017
      tat-13 ta' Ġunju 2017
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2018/799]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) 2015/45 tal-14 ta' Jannar 2015 li jemenda d-Direttiva 2007/46/KE tal-Parlament Ewropew u tal-Kunsill u r-Regolament tal-Kummissjoni (KE) Nru 692/2008 fir-rigward tat-teknoloġiji innovattivi sabiex jitnaqqsu l-emissjonijiet tas-CO2 mill-vetturi kummerċjali ħfief (1) għandu jiġi inkorporat fil-Ftehim ŻEE.
               
            
                  (2)
               
               
                  Għalhekk, l-Anness II tal-Ftehim ŻEE jenħtieġ li jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-inċiż li ġej jiżdied fil-punti 45zu (Regolament tal-Kummissjoni (KE) Nru 692/2008) u 45zx (Direttiva 2007/46/KE tal-Parlament Ewropew u tal-Kunsill) tal-Kapitolu I tal-Anness II ta' mal-Ftehim ŻEE:
      
                  “—
               
               
                  
                     32015 R 0045: Ir-Regolament tal-Kummissjoni (UE) 2015/45 tal-14 ta' Jannar 2015 (ĠU L 9, 15.1.2015, p. 1).”
               
            Artikolu 2
      It-testi tar-Regolament (UE) 2015/45 bil-lingwa Iżlandiża u b'dik Norveġiża, li jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni tidħol fis-seħħ fl-14 ta' Ġunju 2017, dejjem jekk ikunu saru n-notifiki kollha skont l-Artikolu 103(1) tal-Ftehim ŻEE (*1), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 109/2017 tat-16 ta' Ġunju 2017 (2), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 111/2017 tat-16 ta' Ġunju 2017 (3), skont liema data tkun l-iżjed tard.
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
      
         Magħmul fi Brussell, it-13 ta' Ġunju 2017.
         
            
               Għall-Kumitat Konġunt taż-ŻEE
            
            
               Il-President
            
            Claude MAERTEN
         
      
      
         (1)  ĠU L 9, 15.1.2015, p. 1.
      
         (*1)  L-ebda rekwiżiti kostituzzjonali ma huma indikati.
      
         (2)  Ara l-paġna 41 ta' dan il-Ġurnal Uffiċjali.
      
         (3)  Ara l-paġna 45 ta' dan il-Ġurnal Uffiċjali.